CELEX: 52016PC0745
Language: ro
Date: 2016-11-29
Title: Propunere de REGULAMENT AL PARLAMENTULUI EUROPEAN ŞI AL CONSILIULUI de abrogare a Regulamentului (CEE) nr. 1101/89 al Consiliului, a Regulamentului (CE) nr. 2888/2000 și a Regulamentului (CE) nr. 685/2001

COMISIA EUROPEANĂ
            Bruxelles, 29.11.2016
            COM(2016) 745 final
            2016/0368(COD)
            Propunere de
            REGULAMENT AL PARLAMENTULUI EUROPEAN ŞI AL CONSILIULUI
            de abrogare a Regulamentului (CEE) nr. 1101/89 al Consiliului, a Regulamentului (CE) nr. 2888/2000 și a Regulamentului (CE) nr. 685/2001 
            (Text cu relevanță pentru SEE)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Propunerea de abrogare a Regulamentului (CEE) nr. 1101/89 al Consiliului, a Regulamentului (CE) nr. 2888/2000 și a Regulamentului (CE) nr. 685/2001 expusă în continuare este prezentată în contextul programului REFIT al Comisiei și al angajamentului acesteia privind îmbunătățirea reglementării. Obiectivul propunerii este de a asigura un cadru legislativ adecvat scopului și de înaltă calitate, după cum se menționează în Acordul interinstituțional dintre Parlamentul European, Consiliul Uniunii Europene și Comisia Europeană privind o mai bună legiferare. În acest scop, Comisia a identificat regulamentele caduce menționate anterior, pe care le propune spre abrogare.
            
            
               1.1.Regulamentul (CEE) nr. 1101/89 al Consiliului
            
            
               În temeiul articolului 91 din Tratatul privind funcționarea Uniunii Europene, Regulamentul (CEE) nr. 1101/89 a introdus dispoziții vizând îmbunătățiri structurale în sectorul căilor navigabile interioare pentru flotele care operează pe rețelele de căi navigabile interioare interconectate din Belgia, Germania, Franța, Luxemburg, Țările de Jos și Austria.   
            
            
               Obiectivul regulamentului respectiv a fost să reducă supracapacitatea flotelor de navigație interioară prin intermediul unor programe de tăiere a navelor pentru fier vechi, coordonate la nivelul Comunității. Regulamentul (CEE) nr. 1101/89 a fost conceput astfel încât să aibă o aplicare limitată în timp, după cum se explică la articolul 8 alineatul (1). El a încetat să mai producă efecte de la 28 aprilie 1999.
            
            
               La 29 martie 1999, a fost adoptat Regulamentul (CE) nr. 718/1999 al Consiliului privind politica capacității flotei Comunității cu scopul de a promova transportul pe căile navigabile interioare, pentru a garanta faptul că instrumentele adecvate rămân disponibile pentru sectorul transportului pe căile navigabile interioare și pentru a gestiona capacitatea flotei. Acest regulament a intrat în vigoare la 29 aprilie 1999 pentru a înlocui Regulamentul (CEE) nr. 1101/89.
            
            
               1.2.Regulamentul (CE) nr. 2888/2000
            
            
               În temeiul articolului 91 din Tratatul privind funcționarea Uniunii Europene, Regulamentul (CE) nr. 2888/2000 a distribuit între statele membre ale Comunității contingentele pentru vehicule grele de marfă primite de Comunitate din partea Elveției pentru anii 2001-2004. 
            
            
               Articolul 8 din 
               
                  Acordul dintre Comunitatea Europeană și Confederația Elvețiană privind transportul rutier și feroviar de mărfuri și călători
               
               , care a fost semnat la 21 iunie 1999 și a intrat în vigoare la 1 iunie 2002, prevedea astfel de contingente pentru vehiculele cu o greutate totală între 34 de tone și 40 de tone, ca dispoziții tranzitorii pentru anii 2001-2004. 
            
            
               În conformitate cu articolul 8 alineatul (6) din acord și începând de la 1 ianuarie 2005, toate vehiculele care respectă standardele tehnice prevăzute în Directiva 96/53/CE (adică vehiculele cu o greutate maximă de până la 40 de tone) „sunt scutite, în conformitate cu articolul 32, de orice regim privind contingentele sau autorizațiile”.
            
            
               Începând din 2005, nu mai este necesar să se distribuie contingente între statele membre, prin urmare Regulamentul (CE) nr. 2888/2000 a devenit caduc și ar trebui abrogat. 
            
            
               1.1.Regulamentul (CE) nr. 685/2001
            
            
               În temeiul articolului 91 din Tratatul privind funcționarea Uniunii Europene, Regulamentul (CE) nr. 685/2001 stabilește normele privind distribuirea între statele membre a autorizațiilor puse la dispoziția Comunității în temeiul articolului 6 alineatul (2) din acordurile de stabilire a anumitor condiții pentru transportul rutier de mărfuri și promovarea transportului combinat dintre Comunitatea Europeană și Republica Bulgaria și dintre Comunitatea Europeană și România. 
            
            
               Regulamentul a devenit caduc întrucât Bulgaria și România au aderat la Uniune și, în calitate de state membre, nu mai sunt supuse unui sistem de autorizații în ceea ce privește accesul la piața transporturilor.
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRIIIMPACTULUI
            
            
               N/A
            
            
               3.ELEMENTELE JURIDICE ALE PROPUNERII
            
            
               Propunerea vizează abrogarea Regulamentului (CEE) nr. 1101/89 al Consiliului, a Regulamentului (CE) nr. 685/2001 și a Regulamentului (CE) nr. 2888/2000. 
            
         
         
            
               2016/0368 (COD)
            
            
               Propunere de
            
            
               REGULAMENT AL PARLAMENTULUI EUROPEAN ŞI AL CONSILIULUI
            
            
               de abrogare a Regulamentului (CEE) nr. 1101/89 al Consiliului, a Regulamentului (CE) nr. 2888/2000 și a Regulamentului (CE) nr. 685/2001 
            
            
               (Text cu relevanță pentru SEE)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 91,
            
            
               având în vedere propunerea Comisiei Europene,
            
            
               după transmiterea proiectului de act legislativ către parlamentele naționale,
            
            
               având în vedere avizul Comitetului Economic și Social European
                  1
               ,
            
            
               având în vedere avizul Comitetului Regiunilor
                  2
               , 
            
            
               hotărând în conformitate cu procedura legislativă ordinară,
            
            
               întrucât:
            
            
               (1)Parlamentul European, Consiliul Uniunii Europene și Comisia Europeană au confirmat, în cadrul Acordului interinstituțional privind o mai bună legiferare din 13 aprilie 2016, angajamentul lor comun de a actualiza și de a simplifica legislația
                  3
               .
            
            
               (2)Pentru a curăța acquis-ul legislativ și pentru a-i reduce volumul, este necesar ca acesta să fie analizat periodic și să se identifice actele legislative caduce.  Abrogarea legislației caduce este utilă pentru a menține cadrul legislativ, în cazul de față cel din sectorul transportului rutier de mărfuri, transparent, clar și ușor de utilizat de către statele membre și de către părțile interesate relevante.
            
            
               (3)Consiliul a adoptat Regulamentul (CEE) nr. 1101/1989
                  4
                în 1989. Zece ani mai târziu, Consiliul a adoptat Regulamentul (CE) nr. 718/1999
                  5
                pentru a garanta faptul că instrumentele adecvate rămân disponibile pentru sectorul transportului pe căile navigabile interioare și pentru a gestiona capacitatea flotei. Noul regulament avea același obiect ca și Regulamentul (CEE) nr. 1101/89, dar nu îl abroga. 
            
            
               (4)În conformitate cu articolul 8 alineatul (6) din 
               
                  Acordul dintre Comunitatea Europeană și Confederația Elvețiană privind transportul rutier și feroviar de mărfuri și călători
               
               
                  6
               , începând de la 1 ianuarie 2005 toate vehiculele conforme cu standardele tehnice prevăzute în Directiva 96/53/CE a Consiliului
                  7
                au fost scutite de orice regim privind contingentele sau autorizațiile. Prin urmare, Regulamentul (CE) nr. 2888/2000 al Parlamentului European și al Consiliului
                  8
               , referitor la distribuția permiselor pentru circulația vehiculelor grele de marfă în Elveția, ar trebui considerat caduc. 
            
            
               (5)Ca urmare a aderării Republicii Bulgaria și a României la Uniunea Europeană la 1 ianuarie 2007, Regulamentul (CE) nr. 685/2001 al Parlamentului European și al Consiliului
                  9
                nu mai este necesar, deoarece statele membre în cauză nu mai trebuie să obțină o autorizație pentru transportul rutier de mărfuri și pentru promovarea transportului combinat.
            
            
               (6)În consecință, Regulamentul (CEE) nr. 1101/89 al Consiliului, Regulamentul (CE) nr. 685/2001 și Regulamentul (CE) nr. 2888/2000 ar trebui abrogate,
            
            
               ADOPTĂ PREZENTUL REGULAMENT:
            
         
         
            
               Articolul 1
            
            
               Regulamentul (CEE) nr. 1101/89 al Consiliului, Regulamentul (CE) nr. 2888/2000 și Regulamentul (CE) nr. 685/2001 se abrogă.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  JO C , , p. .
               
               
                  
                     (2)
                  JO C , , p. .
               
               
                  
                     (3)
                  JO L 123, 12.5.2016, p. 1.
               
               
                  
                     (4)
                  Regulamentul (CE) nr. 1101/89 al Consiliului din 27 aprilie 1989 privind dezvoltările structurale în transportul pe căile navigabile interioare (JO L 116, 28.4.1989, p. 25).
               
               
                  
                     (5)
                  Regulamentul (CE) nr. 718/1999 al Consiliului din 29 martie 1999 privind politica capacității flotei Comunității cu scopul de a promova transportul pe căile navigabile interioare (JO L 90, 2.4.1999, p. 1).
               
               
                  
                     (6)
                  JO L 114, 30.4.2002, p. 91.
               
               
                  
                     (7)
                  Directiva 96/53/CE a Consiliului din 25 iulie 1996 de stabilire, pentru anumite vehicule rutiere care circulă în interiorul Comunității, a dimensiunilor maxime autorizate în traficul național și internațional și a greutății maxime autorizate în traficul internațional (JO L 235, 17.9.1996, p. 59).
               
               
                  
                     (8)
                  Regulamentul (CE) nr. 2888/2000 al Parlamentului European și al Consiliului din 18 decembrie 2000 privind distribuția permiselor pentru circulația vehiculelor grele de marfă în Elveția (JO L 336, 30.12.2000, p. 9).
               
               
                  
                     (9)
                  Regulamentul (CE) nr. 685/2001 al Parlamentului European și al Consiliului din 4 aprilie 2001 privind distribuția, între statele membre, a autorizațiilor primite prin acordurile de stabilire a anumitor condiții pentru transportul rutier de mărfuri și promovarea transportului combinat între Comunitatea Europeană și Republica Bulgaria și între Comunitatea Europeană și România (JO L 108, 18.4.2001, p. 1).